Source: http://lehti.tek.fi/node/1646
Timestamp: 2013-12-12 06:47:37+00:00
Document Index: 20027149

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

YTN:n lakko alkaa huomenna: Kaatunut sovintoesitys merkittävästi huonompi kuin muilla | TEK
12. joulukuuta 2013 Vain Verkossa TEK 7/2013
YTN:n lakko alkaa huomenna: Kaatunut sovintoesitys merkittävästi huonompi kuin muilla
31.10.2011 | Luettu 10311 kertaa - 39 kommenttia
Tulostettava versioYlemmät toimihenkilöt YTN:n hallitus ei hyväksynyt valtakunnansovittelija Esa Longan tänään 31.10. antamaa sovintoesitystä teknologiateollisuuden työriidan ratkaisuksi. Esitys olisi tarjonnut ylempien toimihenkilöiden kannalta epäedullisemman palkkarakenteen ja palkankorotukset kuin Metalliliiton ja Pron sopimukset.
Lue lakon taustat TEK-lehdestä
Ylemmät toimihenkilöt YTN on Akavan yksityisen sektorin neuvottelujärjestö, jonka jäseninä on 22 akavalaista liittoa. YTN vastaa Akavan jäsenkentässä ylempien toimihenkilöiden neuvottelu- ja sopimustoiminnasta teollisuudessa sekä liike- ja palvelualoilla.
Nämä yritykset ovat lakossa 1.11.2011 lähtien:
Boliden Kokkola Oy, Kone Oyj
Kone Hissit Oy, Kone Industrial Oy
Patria Finance Oy
edit: 31.10. 21.50: Aiemmin ilmoitetut kaivosyhtiöt Agnico-Eagle Finland, Pyhäsalmi Mine, Talvivaaran Kaivososakeyhtiö ja Talvivaara Sotkamo eivät kuulu 1.11. YTN:n lakkoyritysten joukkoon. Ne on tänään rajattu lakon ulkopuolelle YTN:n keskuslakkotoimikunnan kokouksessa.
Tuntematon | 07-11-2011Itseäkin ihmetytti kovasti tuo asiamiesten tyly ja epäasiallinen kommentointi facebook-sivustolla. Yksikin suht asiallisena pysynyt keskusteluketju lopetettiin asiamiehen käsittämättömän tylyllä "sarkasmilla" ja lopulta koko keskustelu sensuroitiin pois. Tämäkin heppu on nähtävästi ihan fiksu mies ja korkeakoulutettu, mutta ei sitä heti uskoisi juttujen perusteella.
Muutoinkin koko työehtosopimuskiistan ja lakon osalta tiedotus on ollut vähintääkin ala-arvoista. Vähän puhetta ja lopputuloksena vielä vähemmän villoja...
Tuntematon | 07-11-2011"Olenkohan ymmärtänyt jotain väärin kun olen käsittänyt että lakkoon mennään sen takia että saadaan kaikille yhtä suuret palkankorotukset? Itse lakkoilisin mielummin siksi että korotukset jaetaan vain niille jotka ne ansaitsevat eikä kaikille automaattisesti."
Sinun mielestäsi palkankorotukset pitää jakaa pärstäkertoimen mukaan periaatteella naama joko miellyttää pomoa, tai sitten ei ! Näin se paikallinen rahanjako toimii jo nyt, kun samat naamat saava kerta toisensa jälkeen korotukset muiden jäädessä paitsioon.
Todellinen osaaminen ja työkokemus on siis asia erikseen... siitähän nykyisin työpaikoilla ei palkita kuin tuuppaamalla lisää töitä kuitenkin palkan pysyessä samana.
Lakkoilija | 06-11-2011Olen samaa mieltä niiden kirjoittajien kanssa, joiden mielestä YTN:n lakkoviestintä on ollut kehnoa. Tämä tosiaankin vaikuttaa historian ensimmäiseltä lakolta, joka käydään kokonaan Facebookissa. Tiedotuksesta vastaava liiton henkilöstö ei näytä sietävän kritiikkiä aiheesta, vaan syyllistävät kritiikin esittäjää. Itselläni loppui aiemminkin vähäinen sähköpostitiedotteiden tulo sen jälkeen, kun olin esittänyt viestintää koskevia toivomuksia YTN:n pyytämällä tavalla, eli sähköpostilla. Liiton henkilöstön suhtautuminen tietoa kaipaavaan rivijäseneen on aika hämmästyttävää. Olenhan osallistunut sen palkkojen maksuun omalla jäsenmaksullani.
Matti | 06-11-2011Minua ihmetyttää, että Suomessa jokainen Teppo Testaajakin on ylempi toimihenkilö ja tässä syynä on vain se, että ylempien edut on toimihenkilöitä huonompi. Ehkä nyt lopultakin työantajatkin huomaavat että tämmöinen kikkailu ei kannata. Ongelmahan ratkeisi niin että ylemmät olisivat sopimuksineen nykyisellään ilman matka-ajankorvausta mutta me perus suunnittelijat/testaajat jne voisimme kyllä mielellämme ottaa toimihenkilöiden TES:in itsellemme. Tämä työantajien kikkailu on syynä tähän lakkoon. Miksi määritellä kaikki ylemmiksi vaikka tehtävät eivät ole sinne kuuluvia tehtäviä? nyt pidetään kiinni matka-ajasta ja niin työnanatjatkin heräävät ruususen unesta!
Happamia | 04-11-2011Et ole yksin mielipiteinesi. Kriittinen foorumi keskustelulle tuntuu puuttuvan. Koko lakko tuntuu "Facebook"-lakolta, hei tää on kivaa leikkii duunarii -hommalta. Valtamedianäkyvyys täysi nolla. En muista toista vastaavaa lakkoa medianäkyvyyden suhteen ja kohta on sentään 50 lasissa! Ei pidä ymmärtää väärin, olen itsekin neljättä päivää lakossa, mutta tuskin jatkan toiseen viikkoon...
Happamia sano kettu pihlajanmarjoista | 03-11-2011Voihan perälauta... Onko syynä oikeasti palkankorotukset ja matka-ajan palkka, vaiko vuosia jatkuneiden YT neuvotteluiden aiheuttama turhautuma, joiden alentamaa itsetuntoa nyt yritetään "uhittelemalla" pönkittää? "Meidän vuoro" - onko todella? Vertailukohtaa voipi hakea naisvaltaisten alojen palkkauksesta ja työehdoista... Vähän on kyllä noloa.
Elina | 03-11-2011"Kyllä minun mielestäni kuukausipalkkani tällä tasolla korvaa työn tekemisen.
En usko osallistuvani lakkoon eli minusta tullee rikkuri. En näiden vaatimusten puolesta ole valmis uhraamaan tulotasoani ja lasteni joulua"
Onneksi minun 3000 kkpalkkani (-verot) on sen verran iso että parin viikon lakko ei vie lapsiltani joululahjoja eikä heikennä tulotasoani kun säästöjäkin on siitä jopa jäänyt. Siitä huolimatta en halua matkustaa vapaa-ajalla edes kotimaassa. Toinen tuntematon | 03-11-2011No ne erottaa varmaan liitosta, joten saat välittömästi noin prosentin suuruisen "palkankorotuksen". Lisänä saat rikkurin leiman muilta, jotka taistelevat myös sinulle vähän isompaa korotusta...
Tuntematon | 03-11-2011Käsittämätön tämä lakko kaikin puolin ja varsinkin nämä vaatimukset. Matka-ajan tekeminen palkalliseksi tarkoittaa käytännössä sitä että monikansallisissa firmoissa paljon matkustusta vaativat tehtävät (esim. globaalit myyntitiimit) tullaan jatkossa organisoimaan Suomen ulkopuolelle. Kyllä minun mielestäni kuukausipalkkani tällä tasolla korvaa työn tekemisen.
En usko osallistuvani lakkoon eli minusta tullee rikkuri. En näiden vaatimusten puolesta ole valmis uhraamaan tulotasoani ja lasteni joulua. Mitä TEK tekee jäsenille jotka ovat rikkureita? Markku Heiskanen | 02-11-2011Mistähän syystä kaikki nimimerkillä "Tuntematon" ovat pääsääntöisesti lakkoa vastaan. Eikö kantti riitä esittämään mielipiteitä omalla nimellä
Tuntematon | 02-11-2011Ihmettelen matka-aika-asian pitämistä neuvotteluteemana nyt. Ja erityisesti nyt. Käsittääkseni on isolla tohinalla ja ylipäätään löytyvillä olevalla arvovallalla luotu suunnitelma tai jopa sopimuksentapainen siitä, että missä raamissa palkankorotukset yritetään pitää. Nyt sitten insinöörit haluavat loikkia tuon raamin ulkopuolelle tuomalla keskusteluun lisäteeman, jonka perusteella vaaditaan lisärahaa. Varsinainen hyväosaisten kapina. Sellainenko tähän saumaan nyt tarvittiin?
Insinöörikunnassa asiat ja edut ovat luullakseni muutenkin paremmalla mallilla niillä, joiden työ sisältää enemmän matkustamista. Se, että nyt alettaisiin palkitsemaan matka-ajasta, lisäisi eriarvoisuutta ammattikunnan keskuudessa. Ne tunnolliset puurtajat, joiden työhön ei juuri matkustamista sisälly, jäisivät suhteessa entistä huonompaan asemaan. Lisäksi saataisiin yksi keinottelun kohde lisää. Tiedän, että matkustamiseen liittyviä etuisuuksia osa porukasta osaa ja haluaa käyttää soveltaen ja oma hyöty maksimoiden.
marketta.harinen | 02-11-2011Patria Oyj:n kanssa on ollut melkoinen sotku: yritys on jäänyt valtakunnansovittelijalle toimitetulle lakkolistalle vahingossa. Siis Patria Oyj EI OLE LAKOSSA.
Neuvottelukutsua valtakunnansovittelijalle ei ole vielä tullut. Tänäänin YTN:n miehet ovat siellä tosin tietotekniikan palvelualojen työriitaa sovittelemassa.
matkustamiseen kyllästynyt muija | 02-11-2011Olen noita "saa matkustaa" matkoja tehnyt niin monta, että se on lähes ainoa asia mistä minun mielestäni kannattaa mennä lakkoon.
Työnantaja kyllä usein on laskuttanutkin asiakasta matka-ajasta mutta ei maksanut minulle kuin pävärahan. Sitä päivärahaa on turha kadehtia, kun ei saa edes palkkaa ylityökorvauksista puhumattakaan.
Viikonloppuinakin on joutunut matkustamaan ja silloinhan ei saa päivärahaakaan ainakaan sunnuntailta, kun se on vapaapäivä.
Siis miten tähän on näinkin kauan suostuttu???
Markku Heiskanen | 02-11-2011Niin se kyllä vähän ihmetyttää kun ei ole tuota näkyvyyttä. Itse kyllä uskoisin että jos isommalla joukolla pistettäisiin penssellit santaan, niin alkaisi näkyä ja vaikuttaa. Valitettavasti tuo tiedotus jäsenille on aika olematonta, lukeekohan näitä kommentteja edes kukaan joka asioista päättää vai onko tämäkin jo se naamakirjan tykkää toiminto, eikä mitään muuta. Eli toivon räväkkäämpää toimintaa ja tiedottamista !!!!!!!!!
Missä näkyvyys? | 02-11-2011Verotietoja, Kreikan kriisiä ja nenäpäivää. Missä on YTN:n lakon valtakunnallinen näkyvyys? Vai käydäänkö tätä lakkoa Facebookissa? Näyttäisi vähän siltä, että liittoammekaan ei voisi lakkomme vähempää kiinnostaa... Maksammehan me kiltisti jäsenmaksumme muutenkin. Tässähän alkaa näyttää oikeasti siltä kuin YLEn uutiset uutisoivat eilen aamulla: "Teollisuuden toimihenkilöt ovat lakossa, lakolla ei uskota olevan laajoja vaikutuksia..." Ihan sama siis vaikka menisi töihin. Metalli ja Pro sentään osasivat ajoittaa lakkonsa viikonloppuun, olivat peräti kaksi työpäivää lakossa ja työnantajalla näytti oikeasti olevan "pelko p...seessä". Tuntuu, että olemme lakkomme kanssa niin totaalisen yksin.
Antti Riikonen | 02-11-2011Mitä tässä tapahtuu neuvottelurintamalla seuraavaksi ja milloin? YTN:nnän sivujen info voisi keskittyä pikku hiljaa siihen?
Tuntematon | 01-11-2011Lakko on absurdi teko - olen aina ilmoittanut TEK:n kyselyihin eroavani TEK:stä jos pitää lakkoon mennä. Suurin osa meistä on kuitenkin työnantajan edustajia jokapäiväisesä työssämme.
Markku Heiskanen | 01-11-2011Mulle ainaskin työnantajan puolelta on joka kehityskeskustelussa kerrottu että saan liikaa palkkaa, eikä yhtään henkilökohtaista palkankorotusta ole tullut koko talossa olo aikana vaikka tekemääni työpanosta on kehuttu usein. Kissa kiitoksilla elää, sanoo vanha sananlasku. Yritetään nyt yhdessä korjata asia, ettei tarvitse enää tehdä työtä ilmaiseksi
KariL | 01-11-2011Aivan oikein pitää kiinni siitä, että työntekijäpuolelle halutaan jättää sana sanottavaksi paikallisiin eriin. En kannata palkkatasa-arvoa, mutta työnantajalla kyllä on mahdollisuus jakaa kannustuseriä kaikkien raamiratkaisujen ulkopuolella niin halutessaan. Itse olen saanut monesti myönteistä palautetta tekemästäni työstä, mutta henk. koht. korotuksen siitä huolimatta viimeksi varmaan joskus 2005. Ja tuo vapaa-aikana matkustaminen on aivan mitä sattuu. Koskaan ei pysty niitä vapaita takaisin pitämään eikä siinä olisi mitään järkeäkään. Mutta on ne aamuyön tai iltamyöhän tunnit ainakin perheeltä pois vaikka ylempi itse kuinka uhrautuisi mukamas sen iänikuisen kilpailukyvyn edessä siinäkin asiassa.
Tuntematon | 01-11-2011Hyvää työpäivän jatkoa, äijärähjä! Menet varmaan huomennakin reippaana töihin, kun hävettää...
mie | 01-11-2011Voisko joku informoida, miten tämä jatkuu. Milloin neuvotellaan lisää, milloin on odotettavissa seuraavia siirtoja, jne.
äijärähjä | 01-11-2011Itse olen ollut aivan tyytyväinen työmatkoilta tuleviin verottomiin päivärahoihin, eikä ole ollenkaan häpeäntunnetta. Miksi pitäisi olla? Sen sijaan häpeän aasialaisten tuttavieni seurassa, jotka ihmettelevät ylenmääräisiä lomiamme, virkistyspäiviämme, jatkuvia tupakka-, kahvi- ym. taukojamme. Miksi pitää koko ajan olla käsi ojossa vaatimassa lisää etuja? Työnantaja ei ole syypää hintatason nousuun, vaan päinvastoin kärsii siitä itsekin.
Jussi Nousiainen | 01-11-2011Keskustelun virikkeeksi tällainen TEKin tutkimustieto: Diplomi-insinöörit työskentelevät viikoittain keskimäärin neljä tuntia enemmän kuin heidän työsopimuksella sovittu työaikansa on.
Työvuosiksi muutettuna se vastaa yli 5 000 henkilötyövuotta, toisin sanoen Suomessa urakoi yli 5 000 piiloinsinööriä. Heidän työnsä arvo on noin 300 miljoonaa euroa vuodessa.
Tuntematon | 01-11-2011Todentotta, minuakin hävettää, mutta ihan eri syystä. Onneksi useimmat ylemmät toimihenkilöt ovat niitä fiksumpia, eivätkä päästä suustaan sammakoita! Johtuisikohan se siitä, että joutuvat työtehtävissään edustamaan itsensä lisäksi myös sitä firmaa joka heille palkan maksaa. Monesti työtehtävät seuraavat myös vapaa-ajan puolelle, useasti ilman eri korvausta. Käsi sydämelle, kuinka halvalla olet valmis uhraamaan myös vapaa-aikasi - esimerkiksi sen matkustamisen - työnantajan hyväksi! Minua hävettää työnantajan ahneus ja joustamattomuus asiassa, jossa varmasti neuvottelukykyiset ylemmät toimihenkilöt tyytyisivät edes siihin samaan minkä muut ovat saaneet jo vuosikausia. Tuon eriarvoisuuden kiinnikuromiseen ei todellakaan jäljelläoleva työurani riitä!
Lakko välttämätön paha | 01-11-2011Jos ei muu auta, niin lakon kautta on haettava ne prosentin osat, jotka vuosien myötä kasvavat mukavaksi euromääräksi. Kyllä korotukset ovat aina kelvanneet arvostelijoillekin!
Samoin muiden etujen kohdalla - kokemusta on - lakossa on oltu ja sitä kautta jotain on sentään tessiin saatu.
Palkanalennukset eivät tosiasiassa auta. On minulla niistäkin kokemusta eikä niillä pelastuttu konkalta aikanaan.
Tsemppiä lakossa oleville! Levätkää ja vastapainoksi käykää liikkumassa - hyvä on myös osallistua lakossa oleville järjestettyihin tilaisuuksiin ja aktiviteetteihin, jos sellaisia saatte järjestettyä. Minä pidättäydyn tekemästä lakonalaista työtä.
Jone | 01-11-2011Heh, Ollilta hyvä kommentti: "Juuri nytkö meidän pitää saada matka-ajallekin palkka,..." Tämänhän voisi muotoilla vielä yleisemmin: Juuri nytkö meidän pitää saada työstä palkkaa?
Markku Nieminen | 01-11-2011Jo oli aikakin!
Luottomiehenä joka kerta meinas mennä kahvit henkeen, jos joku edustettavista kysyi, että miksi matka-aika ei ole muka työaikaa!
Ei ollu oikein perustetta selitellä. Piti vain todeta, että YTN on ajanut asiaa vuosikymmenet. Kaikilla muilla asia on jonkinlaisessa kunnossa, meillä ei.
Mitä ne siellä oikein tekee?
Nyt ne siellä tekee juuri sitä. Joka iikka on sitten mukana ja pulinat pois!
Saksan malli palkanalennuksista perustui laajaan palkansaajien yhteiseen näkemykseen, johon on helppo suostua. Nytkö pitäisi ylempien yksin suostua alennuksiin, kun muut kurauttelee vasemmalta ohi. Ei käy!
Tsemppiä Heikki ja kumppanit!
Viktor, popeda, voitto!
Tuntematon | 01-11-2011Asiakasta ei kiinnosta, onko tavarat myöhässä satamalakon tai toimihenkilölakon vuoksi. Se vain toteaa, että on epäluotettava toimittaja.
Markku Heiskanen | 01-11-2011Vieläköhän neuvotteluissa on esillä työelämän parantamiseen liittyvät asiat. Itse en ole lisää palkkaa vailla vaan lisää vapaata ja samalla töitä nuoremmille. Vuorotteluvapaa ei ole tällä alalla mikään ratkaisu kun työnantaja ei sitä anna ja tuskin osa-aika eläkettäkään saa. Tuntematon | 01-11-2011Onpa sekasotku! Mitä me vaaditaan ihan noin oikeasti? Miksi näistä ei ole keskusteltu jäsenistön kanssa? Muistan viimeisen 30 vuotisen TEK jäsenyyden aikana vastanneeni useaan yleiseen kyselyyn mitä jäsenistö haluaa, mutta eipä näiden perusteella mielestäni voi lakkoon ruveta. Onkohan jäsenistöllä oikein halukkuuta lakkoon kun suurin osa on samanaikaisesti myös mukana YT neuvotteluissa?
Ehkä YTN:n johto haukkuu väärää puuta. Ehkei olekaan kyse palkkojen suuruudesta vaan kuinka paljon veroja vedetään päältä pois. Mutta taitaa tämäkin olla mahdotonta kun YTN johto on enemmän poliittisesti motivoitunut, kun jäsenistön todellisia etuja puolustamassa.
Minä olisin henkilökohtaisesti valmis laskemaan palkkaa samalla prosentilla, jolla saataisiin tuloveroa alemmaksi. Demokratia ei vaan enää toimi poliitikkojen osalta, kun kaikki vain lisäävät veroja, eikä aitoa vaihtoehtoa löydy. Olisi ollut ihanteellinen tilaisuus vaatia selkeää tuloverojen alennusta hallitukselta siitä, että oltaisiin saatu kestävä tupo aikaiseksi.
Nyt ei tuo palkankorotus paljon lämmitä, kun tietää, että käteen jäävä korotus ei korvaa lakon ajan ansionmenetystä enää minun jäljellä olevan työurani aikana.
Minä olen valmis lakkoon valtion hillitöntä verotusta vastaan, mutta en noiden muutaman hassun kympin takia jota mahdollisesti nettoaa palkankorotuksilla.
Tuntematon | 01-11-2011"Missä ovat toimintaohjeet heille, jotka haluavat rikkuroida lakkoa?"
Eiköhän henkilöt jotka esittävät itsenäisesti ajattelevia älykköjä ja "lauman ulkopuolisia" ihmisiä keksi sen ihan itse... Ja hätätilassa voi aina soittaa vaikka Loimaalle tai Suomalaiselle Klubille. Pyytäkää samalla toimintaohjeet kuinka rajata itsensä lakolla saatavien etujen ulkopuolelle. äijärähjä | 01-11-2011Useimpien lakkoilijoiden työnantajia ovat osakkeenomistajat. Vaikeina aikoina he voivat jopa jättää osingonmaksun kokonaan väliin. Milloin työntekijöiden palkat ovat joustaneet merkittävästi alaspäin? Jos taas johdon palkat kismittävät, niin pörssiyhtiöiden työntekijöillehän on mahdollista hankkia osakkeita ja mennä esittämään asiansa yhtiökokoukseen. Käyttävätkö muuten ammattiliitot tätä vaikutuskanavaa?
Tuntematon | 01-11-2011Toki saa arvostella lakkoa, mutta eipä taida työnantaja mitään muuta kuunnella, kun YTN on takavuosina saanut nöyrän hyväksyjän maineen, ja jäsenistön etuja on saanut polkea ihan miten vain. Nyt on ensimmäistä kertaa YTN saanut jotain näkyvää aikaiseksi. Olisiko pitänyt hyväksyä se että taas kerran muitten alojen palkat nousevat, ja ylempien käytännössä laskevat, varsinkaan kun ei ne palkat alunalkaenkaan kovin kummoiset ole? Semminkin kun työnantajapuolen en ole kuullut tai huomannut omien palkkioittensa osalta maltillisuutta toteuttavan tänä 'vaikeana aikana'. Tuntematon | 01-11-2011Liittohan ei voi velvoittaa ketään lakkoilemaan. Missä ovat toimintaohjeet heille, jotka haluavat rikkuroida lakkoa?
Tuntematon | 01-11-2011Työnantaja voi aina nostaa palkkoja. Vaikka joka päivä. Ja vain niille jotka sen ansaitsee. Miksi se ei niin tee? Jokaisessa työpaikassa on palkkauksissa vääristymiä. Miksi työnantaja ei niitä korjaa?
Ja muistakaa tekopyhät ideologit että YTN:n sopimista palkankorotuksista voi aina henkilökohtaisesti kieltäytyä ja antaa sen työnantajalle vaikka annettavaksi eteenpäin sellaiselle joka palkankorotusta teitä enemmän ansaitsee. Pettynyt | 01-11-2011Mikä pettymys! Taidanpa laittaa eropaperit tulemaan ja liittyä Loimaan kassaan. Tasapäistämispolitiikka on johtanut ja johtaa pk- ja alihankintayritysten kilpailykyvyn yhä nopeampaan rapautumiseen.
Oletteko liittomiehet käyneet yrityksissä tutustumassa tilanteeseen, enkä nyt tarkoita isoja yrityksiä?
Olli | 01-11-2011Minua hävettää.
Olen suureen ääneen ihmetellyt että Metalli ja Pro saattoivatkin harkita lakkoa tällaisessa taloudellisessa tilanteessa. Sanoin mm., että onko itsekkyydellä rajaa
Ja nyt kuulen että viisaat ylemmät toimihenkilöt toimivat näin. Onko tässä enää mitään järkeä. Onko Meidän itsekkyydellä mitään rajaa. Juuri nytkö meidän pitää saada matka-ajallekin palkka,...
Minkä viestin tämä kertookaan muille.
Hävetkää ja hävettää. Samuli | 31-10-2011Olenkohan ymmärtänyt jotain väärin kun olen käsittänyt että lakkoon mennään sen takia että saadaan kaikille yhtä suuret palkankorotukset? Itse lakkoilisin mielummin siksi että korotukset jaetaan vain niille jotka ne ansaitsevat eikä kaikille automaattisesti.
Tuntematon | 31-10-2011Pk-yrittäjän näkökulmastra, näin vähennetään työpaikkoja ja ajetaan pk-yrityksiä konkurssiin. Onko se tarkoituskin?